REPUBLIKA HRVATSKA

# OSJEČKO-BARANJSKA ŽUPANIJA

GRAD OSIJEK

GRADSKO VIJEĆE

* NACRT -

PRIJEDLOG ODLUKE

O JAVNIM PARKIRALIŠTIMA NA PODRUČJU GRADA OSIJEKA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

###### Osijek, srpanj 2025.

**Predlagatelj:**

Upravni odjel za komunalno gospodarstvo i promet

PRIJEDLOG ODLUKE

O JAVNIM PARKIRALIŠTIMA NA PODRUČJU GRADA OSIJEKA

PRAVNI TEMELJ

Člankom 5. stavkom 1. točkom 6. Zakona o sigurnosti prometa na cestama („Narodne novine“, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24) propisano je da jedinice lokalne i područne (regionalne) samouprave, u skladu s odredbama navedenog Zakona, uz prethodnu suglasnost ministarstva nadležnog za unutarnje poslove, uređuju promet na svom području tako da određuju parkirališne površine i način parkiranja, zabrane parkiranja i mjesta ograničenog parkiranja.

Člankom 104. stavkom 1. točkom 3. Zakona o komunalnom gospodarstvu (“Narodne novine”, broj 68/18, 110/18, 32/20 i 145/24) propisano je da u svrhu uređenja naselja te uspostave i održavanja komunalnog reda u naselju, predstavničko tijelo jedinice lokalne samouprave donosi odluku o komunalnom redu kojom se propisuju i uvjeti korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

Člankom 19. stavkom 1. točkom 2. Statuta Grada Osijeka (Službeni glasnik Grada Osijeka broj 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 27/20, 3/20, 4/21 i 5/21 - pročišćeni tekst, 8/24 i 7/25), propisano je da Gradsko vijeće donosi opće i druge akte kojima uređuje pitanja iz samoupravnog djelokruga Grada Osijeka.

RAZLOZI UPUĆIVANJA PRIJEDLOGA, OCJENA STANJA, OSNOVNA PITANJA KOJA TREBA UREDITI TE SVRHU KOJA SE ŽELI POSTIĆI UREĐIVANJEM ODNOSA NA PREDLOŽEN NAČIN

Gradsko vijeće Grada Osijeka donijelo je Pravilnik o održavanju, načinu i uvjetima korištenja javnih parkirališta (Službeni glasnik Grada Osijeka broj 13/23) dalje u tekstu: Pravilnik. Predmetnim Pravilnikom utvrđen je način obavljanja uslužne komunalne djelatnosti usluge parkiranja na uređenim javnim površinama i u javnim garažama u skladu s tadašnjim organizacijskim oblikom obavljanja navedene uslužne komunalne djelatnosti, a to je bilo putem koncesije te je uređivao način naplate parkiranja kao i ostale uvjete u skladu s tada važećim Ugovorom o koncesiji za održavanje i naplatu parkiranja osobnih vozila u Gradu Osijeku.

Budući da je Ugovor o koncesiji za održavanje i naplatu parkiranja osobnih vozila u Gradu Osijeku istekao 31. prosinca 2024. godine, Gradsko vijeće Grada Osijeka na 26. sjednici održanoj 25. veljače 2025. donijelo je Odluku o izmjeni i dopuni Odluke o obavljanju komunalnih djelatnosti (Službeni glasnik Grada Osijeka broj 3/25) kojom je uslužna komunalna djelatnost usluge parkiranja na uređenim javnim površinama i u javnim garažama povjerena trgovačkom društvu koje je osnovao Grad Osijek i u kojem Grad Osijek i ostale jedinice lokalne samouprave imaju sve dionice odnosno udjele, Gradskom prijevozu putnika d.o.o. Osijek, Cara Hadrijana 1.

S obzirom na drugačiji organizacijski oblik obavljanja uslužne komunalne djelatnosti usluge parkiranja na uređenim javnim površinama i u javnim garažama kao i određivanja potpuno novih zona obuhvata naplate parkiranja i drugoga, predlaže se donošenje Odluke o javnim parkiralištima na području grada Osijeka (dalje u tekstu: Odluka).

Ključne novine u odnosu na dosadašnji način organiziranja parkiranja i naplate su sljedeće:

* Javna parkirališta su razvrstana kao stalna ili privremena, ulična ili izvanulična. Stalna javna parkirališta s naplatom su parkirališta na kojima se parkiranje naplaćuje tijekom cijele kalendarske godine. Privremena javna parkirališta s naplatom su parkirališta na kojima se parkiranje naplaćuje tijekom privremene regulacije prometa, organizacije prigodnih manifestacija, priredbi i slično. Ulična javna parkirališta su parkirališta na kolniku i nogostupu posebno označena horizontalnom i vertikalnom signalizacijom u skladu s propisima o sigurnosti prometa na cestama. Izvanulična javna parkirališta su parkirališta izvan kolnika i nogostupa, označena prometnom signalizacijom sukladno propisima o sigurnosti prometa na cestama i mogu biti asfaltirana i neasfaltirana.
* Predlaže se parkirališta u sustavu naplate svrstati u tri zone. Nova, 0. zona bila bi tamnosiva - antracit, I. zona plava i II. zona zelena.

U 0. zoni obuhvaćena su parkirališna mjesta u najužem središtu grada te uz istočni i zapadni ulaz u KBC Osijek. Njen obuhvat je sljedeći:

1. Županijska ulica od Ulice hrvatske republike do Trga pape Ivana Pavla II.
2. Ulica hrvatske republike od Županijske ulice do ulaza u Vijenac Jakova Gotovca
3. Trg Lava Mirskog
4. Šetalište Petra Preradovića
5. Ulica Vjekoslava Hengla
6. Šetalište kardinala Franje Šepera 8e i 8f
7. Ulica Josipa Jurja Strossmayera od Trga Ante Starčevića do Ulice Gornjodravska obala
8. Ulica Lorenza Jägera od Ulice Ive Adamovića do Kapucinske ulice
9. Trg Ljudevita Gaja-sjever, od Ulice Stjepana Radića do Ulice Dragutina Neumana
10. Trg Ljudevita Gaja-istok i Sudski prolaz
11. Ulica Franje Mückea i Christiana Monspergera
12. Ulica Josipa Huttlera i Park kraljice Katarine Kosače od Ulice cara Hadrijana do Crkvene ulice
13. Kapucinska ulica.

U I. zoni parkirališna mjesta nalazila bi se na sljedećim lokacijama:

1. Ulica Gornjodravska obala 79-91c
2. Ulica Josipa Jurja Strossmayera 30-38
3. Ulica Adolfa Waldingera od Ulice Pavla Pejačevića do Ulice Josipa Jurja Strossmayera
4. Ulica Pavla Pejačevića od Ulice Adolfa Waldingera do Trga pape Ivana Pavla II.
5. Parkiralište - Ulica Pavla Pejačevića „Zeko“
6. Parkiralište – Šamačka ulica-Zimska luka „Rupa“
7. Zadarska ulica
8. Ružina ulica od Zadarske do Županijske ulice
9. Ulica Ivana Gundulića od Dubrovačke ulice do Ulice kardinala Alojzija Stepinca
10. Ulica Ivana Gundulića 28-38
11. Ulica Adama Reisnera od Ulice sv. Ane do Ulice kardinala Alojzija Stepinca
12. Đakovština i Ulica Josipa Leovića
13. Županijska ulica od kružnog toka Đakovština do Ružine ulice
14. Parkiralište-intrazonska cesta
15. Zrinjevac-zapad
16. Zrinjevac-istok
17. Ulica hrvatske republike 17b-19h; Ulica Ivana Gundulića 22-24-28; Blok centar II.
18. Ulica hrvatske republike od Vijenca Jakova Gotovca do Ulice Stjepana Radića
19. Ulica hrvatske republike 41-43 (dvorište)
20. Vijenac Jakova Gotovca
21. Vijenac Paje Kolarića
22. Ulica Lorenza Jägera od Ulice hrvatske republike do Ulice Ivana Adamovića
23. Ulica Ivana Adamovića
24. Školska ulica
25. Ulica Stjepana Radića
26. Ulica Dragutina Neumana
27. Trg Ljudevita Gaja-jug
28. Tržnica, Trg Ljudevita Gaja-parkiralište ulaz s Ulice kardinala Alojzija Stepinca
29. Trg Lavoslava Ružičke-Glavni željeznički kolodvor
30. Trg Lavoslava Ružičke i Ulica Bartola Kašića do Stepinčeve ulice
31. Ulica Ive Andrića i Grgura Čevapovića
32. Ulica kardinala Alojzija Stepinca od Šetališta kardinala Franje Šepera do Ulice Bartola Kašića
33. Šetalište kardinala Franje Šepera od Ulice Vjekoslava Hengla do Ulice kardinala Alojzija Stepinca
34. Šetalište kardinala Franje Šepera 1a-1c
35. Europska avenija
36. Tvrđa-istok
37. Istarska ulica od Ulice kralja Zvonimira do Europske avenije
38. Trg bana Josipa Jelačića-sjever i istok

U II. zoni parkirališna mjesta nalazila bi se na sljedećim lokacijama:

1. Vijenac Josipa Kozarca
2. Ulica Josipa Jurja Strossmayera 112-114
3. Ulica Ante Paradžika
4. Poljski put, Vodovod d.o.o.-zapad
5. Poljski put, Vodovod d.o.o.-istok
6. Naselje Vladimira Nazora
7. Vijenac Augusta Cesarca
8. Ulica Josipa Jurja Strossmayera od Ulice Adolfa Waldingera do ulaza u Vijenac Augusta Cesarca
9. Ulica Gornjodravska obala 93-100
10. Ulica Pavla Pejačevića od Ulice svetog Roka do Ulice Adolfa Waldingera
11. Naselje Gorana Zobundžije
12. Ulica svetog Roka od Ilirske do Ružine ulice
13. Ilirska ulica
14. Ružina ulica od Ulice Antuna Kanižlića do Zadarske ulice
15. Vijenac Ljube Babića
16. Dubrovačka ulica od Ulice Pavla Pejačevića do Reisnerove ulice
17. Reisnerova ulica od Ulice svete Ane do ulaza u Vodovod d.o.o. i Krajne ulice
18. Vijenac Stanka Vraza
19. Ulica svete Ane od Ulice svetog Leopolda Bogdana Mandića do Ulice Adolfa Waldingera
20. Vijenac Ivana Mažuranića
21. Park kralja Petra Krešimira IV. - zapad
22. Ulica kralja Zvonimira
23. Ulica Franje Krežme
24. Ulica Matije Antuna Reljkovića
25. Ulica Antuna Mihanovića
26. Ulica Bartola Kašića od Ulice kardinala A. Stepinca do Ulice Dobriše Cesarića
27. Zagrebačka ulica od Reisnerove ulice do Ulice kralja Zvonimira i Park kralja Petra Krešimira IV. - istok
28. Park kneza Branimira
29. Ulica Otokara Keršovanija od Vukovarske ceste do Ulice kralja Zvonimira
30. Ulica Dobriše Cesarića od Vukovarske do Ulice kralja Zvonimira
31. Ulica Dobriše Cesarića 13a
32. Istarska ulica od Ulice kralja Zvonimira do Ulice Bartola Kašića
33. Prolaz Julija Knifera
34. Ulica kneza Trpimira 4a-4b i Ulica Bartola Kašića 2-8
35. Parkiralište Centar za posjetitelje
36. Vijenac Ivana Meštrovića
37. Vukovarska cesta 62-114c i Ulica kneza Trpimira 3-9
38. Vukovarska cesta 122-126a
39. Ulica cara Hadrijana 1-3
40. Ulica Julija Knifera
41. Kampus
42. Ulica Jovana Gojkovića
43. Vodenička ulica
44. Trg Nikole Tesle
45. Ulica Branka Radičevića
46. Crkvena ulica od Ulice Branka Radičevića do Cvjetkove ulice
47. Krstova ulica od Parka kraljice Katarine Kosače do Cvjetkove ulice
48. Cvjetkova ulica od Vukovarske ceste do Crkvene ulice
49. Ulica Ive Tijardovića
50. Ulica Zmaj Jove Jovanovića
51. Trg bana Josipa Jelačića 24a-29
52. Vijenac Murse
53. Prolaz Snježne Gospe
54. Ulica Matije Gupca 2.

- Parkiranje na parkiralištima u javnim garažama s naplatom i na javnim parkiralištima s naplatom može biti s ograničenim trajanjem parkiranja (0. zona) ili s neograničenim trajanjem (I. i II. zona).

U 0. zoni vrijeme naplate parkiranja bilo bi radnim danom od 7:00 do 21:00 i subotom od 7:00 do 15:00 sati. Vrijeme parkiranja bi se ograničilo na najviše tri sata jer 0. zona obuhvaća najuže središte grada te istočni i zapadni ulaz u KBC Osijek. Cilj je omogućiti građanima pristup KBC-u, spriječiti osmosatno zadržavanje vozila, prometno rasteretiti središte grada poticanjem građana na korištenje javnog prijevoza i zadržavanje automobila u samom središtu svesti na obavljanje nužnih i kratkotrajnih obveza.

U I. i II. zoni predlaže se također utvrditi naplatno parkiranje radnim danom od 7:00 do 21:00 i subotom od 7:00 do 15:00 sati. U odnosu na prijašnje rješenje, naplatno parkiranje radnim danom bilo bi duže jedan sat, odnosno do 21:00 umjesto do 20:00 sati, a subotom bi bilo duže za dva sata.

Prijedlog je da se parkirališna naknada na javnim parkiralištima ne naplaćuje za parkiranje do 15 minuta (do sada je bilo do 10 minuta).

- U odnosu na dosadašnji način organiziranja parkiranja predlažu se izmjene i glede rezervacije parkirališta u javnim garažama i na javnim parkiralištima.

Predlaže se odobravanje rezervacije parkirališnih mjesta:

1. državnim tijelima
2. Gradu Osijeku i Osječko-baranjskoj županiji
3. diplomatsko-konzularnim predstavništvima.

Predlaže se da navedena tijela dobiju mogućnost rezervacije najviše 5 parkirališnih mjesta. Rezervirana parkirališna mjesta mogu se dodijeliti u blizini sjedišta ili prostora u kojem se obavljaju poslovi iz djelokruga tijela odnosno diplomatsko-konzularnih i drugih predstavništava odnosno na najbližem dostupnom javno parkirališnom mjestu.

Rezervirano parkirališno mjesto dodijelilo bi se na rok do 4 godine, a najkraće na 3 mjeseca i za njega bi se plaćala naknada. Visina mjesečne naknade za dodijeljeno rezervirano parkirališno mjestou 0. zoni iznosila bi 500,00 eura, u I. zoni 400,00 i u II. zoni 300,00 eura. Naknada za korištenje rezerviranog parkirališnog mjesta plaćala bi se mjesečno, najkasnije do 15. za tekući mjesec. Sredstva od naknade za rezervirana parkirališna mjesta bila bi proračunska sredstva Grada Osijeka. Do sada su rezervirana parkirališta mjesta bila dodjeljivana na neodređeno vrijeme državnim tijelima, tijelima jedinica lokalne i područne (regionalne) samouprave, veleposlanstvima i konzulatima i nije se plaćala naknada.

 U svezi s rezervacijom parkirališnih mjesta, novost je da bi se rješenje o dodjeli rezerviranog parkirališnog mjesta moglo ukinuti i istim rješenjem dodijeliti zamjensko, ako postoje uvjeti za to. Zamjensko rezervirano parkirališno mjesto dodjeljivalo bi se najduže na rok koji je bio određen za izvorno. Naime, postojeći Pravilnik nije predvidio mogućnost ukidanja rezerviranog parkirališnog mjesta zbog interesa Grada Osijeka, promijenjenih prometno-tehničkih uvjeta lokacije, odnosno sanacije ili izvođenja radova. Ako se zamjensko parkirališno mjesto ne može dodijeliti ili korisnik nije suglasan s predloženom lokacijom, vratio bi mu se dio plaćenog iznosa naknade, ovisno o vremenu korištenja rezerviranog parkirališnog mjesta.

Odlukom se predlaže da gradsko upravno tijelo nadležno za promet odredi lokacije parkirališta s najviše 5 mjesta za potrebe kratkotrajnog zadržavanja do 15 minuta. Spomenuta parkirališna mjesta bila bi izuzeta iz sustava naplate. Navedeno također do sada nije bilo uređeno Pravilnikom.

Odlukom se predlaže povjeriti provedbu nadzora parkiranja vozila na javnim parkiralištima s naplatom i u javnim garažama s naplatom - ovlaštenoj osobi isporučitelja komunalne usluge, uključujući sve povezane tehničko-organizacijske poslove.

PROCJENA SREDSTAVA POTREBNIH ZA PROVOĐENJE ODLUKE TE NAČIN NJIHOVA OSIGURANJA

Za provedbu predložene Odluke o javnim parkiralištima na području grada Osijeka nije potrebno osigurati financijska sredstva iz Proračuna Grada Osijeka.

OBRAZLOŽENJE POJEDINIH ODREDBI ODLUKE

Sukladno navedenom, slijedi prikaz odredbi predložene Odluke.

**Članak 1.** – propisuje da se Odlukom uređuju uvjeti korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila na području Grada Osijeka.

**Članak 2.** – određuje značenje pojmova: javna parkirališta bez naplate, javna parkirališta s naplatom, javna garaža s naplatom, parkirališni blok, parkirališno mjesto, rezervirano parkirališno mjesto, zona naplate, vozilo, korisnik javnog parkirališta, isporučitelj komunalne usluge parkiranja, parkiralište za kratkotrajno zadržavanje.

**Članak 3.** – propisuje da javna parkirališta mogu biti stalna i privremena, ulična ili izvanulična te ih pobliže definira.

**Članak 4.** – propisuje da se javna parkirališta na kojima se vrši naplata moraju redovno održavati, određuje što se pod pojmom redovnog održavanja osobito podrazumijeva te koje su obveze isporučitelja komunalne usluge glede održavanja javnih parkirališta.

**Članak 5.** – propisuje da organizaciju parkiranja, način korištenja, održavanje i označavanje javnih parkirališta, kao i ostale poslove vezane za javna parkirališta koja nisu pod naplatom, obavlja upravno tijelo nadležno za poslove prometa sukladno važećim zakonskim i podzakonskim propisima i općim aktima Grada Osijeka.

**Članak 6**. – propisuje da isporučitelj komunalne usluge parkiranja u svrhu obavljanja komunalne djelatnosti usluge parkiranja na javnim parkiralištima s naplatom i u javnim garažama s naplatom - u skladu sa Zakonom o komunalnom gospodarstvu i propisima donesenim na temelju tog Zakona te u skladu s posebnim propisima, ovom Odlukom i uz prethodnu suglasnost Gradskog vijeća Grada Osijeka - donosi Opće uvjete isporuke komunalne usluge koji utvrđuju uvjete pružanja i korištenja komunalne usluge parkiranja, međusobna prava i obveze isporučitelja i korisnika usluge, te način mjerenja, obračuna i plaćanja (dalje u tekstu: Opći uvjeti) na području grada Osijeka, uključujući sklapanje ugovora s korisnicima o isporuci komunalne usluge parkiranja na uređenim javnim površinama i u javnim garažama (Ugovor o korištenju), te određuje da se Opći uvjeti objavljuju u Službenom glasniku Grada Osijeka i na mrežnoj stranici Grada Osijeka.

**Članak 7. –** propisuje da je isporučitelj komunalne usluge dužan donijeti cjenik komunalnih usluga parkiranja te za njega, kao i za svaku njegovu izmjenu ili dopunu, pribaviti prethodnu suglasnost gradonačelnika Grada Osijeka.

**Članak 8.** – propisuje da parkiranje na javnim parkiralištima i javnim garažama pod naplatom može biti s ograničenim ili s neograničenim vremenom trajanja.

**Članak 9.** – propisuje da se javna parkirališta s naplatom svrstavaju u tri parkirališne zone i to: 0. zonu koja se označava tamnosivom – antracit bojom, I. zonu koja se označava plavom bojom i II. zonu koja se označava zelenom bojom.

**Članak 10.** – određuje popis ulica po zonama.

**Članak 11.** – propisuje da se za parkiranje na javnim parkiralištima plaća naknada utvrđena cjenikom iz članka 7. Odluke te vrijeme parkiranja u pojedinoj zoni i da se naknada za parkiranje ne plaća za zaustavljanje do 15 minuta.

**Članak 12.** – propisuje da je isporučitelj komunalne usluge dužan osim propisanom prometnom signalizacijom, parkirališta koja se nalaze u sustavu naplate obilježiti i oznakama iz kojih je vidljivo u kojoj se zoni parkiralište nalazi - boja zone, cijena parkiranja, vrijeme naplate parkiranja, kao i vrijeme ograničenog trajanja parkiranja ako je parkiranje vremenski ograničeno, da se parkirališna mjesta koja su u sustavu naplate mogu označiti horizontalnim oznakama koje mogu biti i drugih boja osim bijele i žute boje.

**Članak 13.** – propisuje da parkiranje vozila duže od 15 minuta na jednom naplatnom javnom parkiralištu ili u javnoj garaži, predstavlja korisnikovo sklapanje Ugovora o korištenju jednog parkirališnog mjesta u trajanju od 24 sata s isporučiteljem komunalne usluge uz prihvaćanje uvjeta propisanih Odlukom i Općim uvjetima. Ugovorom o korištenju parkirališnog mjesta nije obuhvaćeno čuvanje vozila te odgovornost za nestanak, uništenje ili oštećenje vozila, ako zakonom nije drugačije propisano.

**Članak 14**. – propisuje da za korištenje javnih parkirališta i javnih garaža korisnik mora imati valjanu parkirališnu kartu, a vrste parkirališnih karata i način njihova korištenja određuju se Općim uvjetima.

**Članak 15.** – propisuje da se na javnim parkiralištima s naplatom i javnim garažama može parkirati pod povlaštenim uvjetima i uz ishođenu povlaštenu parkirališnu kartu sukladno Općim uvjetima i ovoj Odluci, a njihovu cijenu određuje isporučitelj komunalne usluge cjenikom iz članka 7. Odluke.

**Članak 16.** – propisuje da se rezervirano parkirališno mjesto može dodijeliti državnim tijelima, Gradu Osijeku, Osječko-baranjskoj županiji te diplomatsko-konzularnim predstavništvima, i to najviše 5 mjesta. Rezervirano parkirališno mjesto dodjeljuje se u blizini sjedišta ili prostora u kojem se obavljaju poslovi iz djelokruga tijela odnosno diplomatskih i drugih predstavništva, odnosno na najbližem dostupnom javnom parkirališnom mjestu. Isto tako, propisuje se da se dodjeljuju na rok od najduže 4 godine, a najkraće na 3 mjeseca i da o dodjeli rezerviranih parkirališnih mjesta gradonačelnik donosi rješenja o davanju odobrenja za rezervaciju parkirališnih mjesta

**Članak 17.** – propisuje da korisnici rezerviranih parkirališta iz članka 16. stavka 2. Odluke plaćaju naknadu za korištenje rezerviranih parkirališnih mjesta. Visina mjesečne naknade za dodjelu rezerviranih parkirališnih mjesta za 0. zonu iznosi 500,00 eura mjesečno, za I. zonu 400,00 eura mjesečno, a za II. zonu iznosi 300,00 eura mjesečno. Naknada za korištenje rezerviranog parkirališnog mjesta plaća se mjesečno, a najkasnije do 15. za tekući mjesec. Sredstva od naknade za rezervirana parkirališna mjesta, sredstva su proračuna Grada Osijeka.

**Članak 18.** – propisuje da na rezerviranim parkirališnim mjestima za koje je doneseno rješenje i sklopljen ugovor iz članka 16. stavka 7. Odluke, Grad Osijek ne odgovara za eventualna neovlaštena parkiranja drugih vozila.

**Članak 19.** – propisuje označavanje rezerviranih parkirališnih mjesta i omogućava njihovo fizičko osiguravanje prema uvjetima upravnog tijela nadležnog za poslove prometa, zabranjuje neovlašteno zaustavljanje i parkiranje na rezerviranim parkirališnim mjestima te navodi da korisnik ima pravo pozvati službu za premještanje vozila i premjestiti neovlašteno parkirano vozilo o trošku vlasnika.

**Članak 20.** – propisuje da se prije isteka roka dodijeljeno rezervirano parkirališno mjesto može ukinuti rješenjem, ako se promijene prometno-tehnički uvjeti lokacije zbog interesa Grada Osijeka odnosno sanacije ili izvođenja radova i istodobno će se dodijeliti zamjensko, ako postoje uvjeti za to.

Zamjensko mjesto dodjeljuje se najduže na rok na koji je bilo dodijeljeno izvorno rezervirano parkirališno mjesto, a ako se zamjensko mjesto ne može dodijeliti ili korisnik nije suglasan s predloženom lokacijom, korisniku će se vratiti dio već plaćenog iznosa naknade, ovisno o vremenu korištenja rezerviranog parkirališnog mjesta.

**Članak 21.** – propisuje da gradsko upravno tijelo nadležno za promet može odrediti lokacije za potrebe kratkotrajnog zadržavanja do 15 minuta. Navedena parkirališna mjesta izuzimaju se iz sustava naplate - može ih se odrediti najviše 5 na pojedinoj lokaciji.

**Članak 22.** – propisuje da nadzor nad parkiranjem vozila na javnim parkirališnim površinama s naplatom i u javnim garažama s naplatom – obavlja ovlaštena osoba isporučitelj komunalne usluge, uključujući sve povezane tehničko – organizacijske poslove.

**Članak 23.** – propisuje da korisnicima rezerviranog parkirališnoga mjesta koji su pravo korištenja ostvarili do stupanja na snagu ove Odluke, prestaju vrijediti rješenja o odobravanju rezervacije parkirališnih mjesta 90 dana od dana stupanja na snagu ove Odluke. Nadalje, ranije sklopljeni ugovori o zakupu parkirališnih mjesta, otkazat će se u roku 90 dana od dana stupanja na snagu ove Odluke.

**Članak 24.** – propisuje da danom stupanja na snagu predložene Odluke prestaje važiti Pravilnik o održavanju, načinu i uvjetima korištenja javnih parkirališta (Službeni glasnik Grada Osijeka broj 13/23).

**Članak 25.** – propisuje dan stupanja na snagu predložene Odluke.

Nacrt Odluke o javnim parkiralištima na području grada Osijeka bio je stavljen na savjetovanje sa zainteresiranom javnošću u razdoblju od \_\_\_\_\_ 2025. do \_\_\_\_\_\_ 2025.

Izvješće o provedenom savjetovanju sa zainteresiranom javnošću u prilogu je ovog obrazloženja.

Sukladno navedenom, predlaže se Gradskom vijeću Grada Osijeka razmatranje i donošenje Odluke o javnim parkiralištima na području grada Osijeka koja u Prijedlogu glasi:

Na temelju članka 5. stavka 1. točke 6. Zakona o sigurnosti prometa na cestama („Narodne novine“, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24), članka 104. stavka 1. točke 3. Zakona o komunalnom gospodarstvu („Narodne novine”, broj 68/18, 110/18, 32/20 i 145/24) i članka 19. stavak 1. točke 2. Statuta Grada Osijeka (Službeni glasnik Grada Osijeka broj 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 27/20, 3/20, 4/21 i 5/21 - pročišćeni tekst, 8/24 i 7/25), uz prethodnu suglasnost Ministarstva unutarnjih poslova, \_\_\_\_\_\_\_\_\_\_\_\_\_\_2025., Gradsko vijeće Grada Osijeka na \_\_\_ sjednici održanoj \_\_\_\_\_\_\_ 2025., donijelo je

**Odluku**

**o javnim parkiralištima na području grada Osijeka**

I. OPĆE ODREDBE

Članak 1.

Ovom Odlukom određuju se uvjeti korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila na području grada Osijeka.

Članak 2.

Pojmovi u smislu ove Odluke imaju sljedeća značenja:

- *Javno parkiralište bez naplate* je dio javne prometne površine namijenjene isključivo za parkiranje motornih vozila s pripadajućom opremom parkirališta u vlasništvu Grada kao vanjsko ulično parkiralište ili zasebno izdvojeno parkiralište ili garaža.

- *Javno parkiralište s naplatom* uređena je i propisno označena ulična ili izvanulična parkirališna površina na kojoj je uvedena naplata parkiranja i koja je označena odgovarajućom prometnom signalizacijom te informacijom o parkirališnoj zoni, odnosno bloku, cijenama i vremenu parkiranja te načinu plaćanja parkiranja.

- *Javna garaža s naplatom*je podzemna i/ili nadzemna građevina koja se koristi za parkiranje vozila s pripadajućom opremom čiji je vlasnik Grad Osijek ili osoba koja obavlja komunalnu djelatnost pružanja usluge parkiranja na uređenim javnim površinama i u javnim garažama.

- *Parkirališni blok* je dio parkirališne zone gdje vrijede povlašteni uvjeti parkiranja.

- *Parkirališno mjesto* je dio javnog parkirališta namijenjen parkiranju jednog vozila i označeno odgovarajućom prometnom signalizacijom.

- *Rezervirano parkirališno mjesto* je parkirališno mjesto namijenjeno određenom korisniku te označeno odgovarajućom prometnom signalizacijom.

- *Zona naplate* je dio javne parkirališne površine s uvedenom naplatom na kojoj se ovisno o položaju, određuju naknade i uvjeti parkiranja.

- *Vozilo* jeosobni automobil i drugo motorno vozilo namijenjeno prijevozu osoba, koje osim sjedala za vozača ima najviše osam sjedala, dopuštenu masu do 3500 kilograma i veličinom odgovara propisanoj dimenziji parkirališnih mjesta za osobne automobile.

- *Korisnik javnog parkirališta* (u daljnjem tekstu: korisnik) je vozač koji parkira vozilo na parkirališno mjesto, odnosno druga osoba za koju je ovom Odlukom određeno da se smatra korisnikom.

- *Isporučitelj komunalne usluge parkiranja* (u daljnjem tekstu: isporučitelj komunalne usluge) je pravna ili fizička osoba koja obavlja komunalnu djelatnost pružanja usluga na javnim parkiralištima i u javnim garažama s naplatom, zadužena za tehničke i organizacijske poslove, naplatu i nadzor nad parkiranjem vozila.

- *Parkiralište za kratkotrajno zadržavanje* je javno parkiralište izuzeto iz sustava naplate, obilježeno horizontalnom i vertikalnom prometnom signalizacijom, namijenjeno besplatnom parkiranju motornog vozila u trajanju do 15 minuta.

Članak 3.

Javna parkirališta mogu biti stalna ili privremena, ulična ili izvanulična.

Stalna javna parkirališta s naplatom su parkirališta na kojima se parkiranje naplaćuje tijekom cijele kalendarske godine.

Privremena javna parkirališta s naplatom su parkirališta na kojima se parkiranje naplaćuje tijekom privremene regulacije prometa, organizacije prigodnih manifestacija, priredbi, sezonskih aktivnosti i slično.

Ulična javna parkirališta su parkirališta na kolniku i nogostupu, posebno označena horizontalnom i vertikalnom signalizacijom sukladno propisima o sigurnosti prometa na cestama.

Izvanulična javna parkirališta su parkirališta izvan kolnika i nogostupa, označena prometnom signalizacijom sukladno propisima o sigurnosti prometa na cestama.

Izvanulična javna parkirališta mogu biti asfaltirana i neasfaltirana.

Članak 4.

Javna parkirališta s naplatom moraju se redovito održavati, što osobito podrazumijeva:

1. Održavanje javnih parkirališta čistim, urednim i u funkcionalnom stanju za redovnu uporabu.
2. Održavanje opreme za sustav naplate parkiranja.
3. Organizaciju naplate putem ovlaštenih osoba i drugih prodajnih kanala.
4. Osiguravanje primjerene uporabe tijekom zimskih mjeseci čišćenjem snijega, leda i sprečavanjem stvaranja poledice.
5. Označavanje javnih parkirališta vertikalnom i horizontalnom signalizacijom

prema zakonskim propisima i njeno održavanje.

1. Saniranje udarnih rupa i izvođenje svih ostalih radova potrebnih za sigurno odvijanje prometa na parkiralištima.

 Djelatnost iz prethodnog stavka obavlja isporučitelj komunalne usluge.

Prilikom obavljanja djelatnosti iz stavka 1. ovoga članka, isporučitelj komunalne usluge dužan je pridržavati se odredbi ove Odluke, važećih zakonskih i podzakonskih propisa i općih akata Grada Osijeka.

Članak 5.

Poslove vezane za javna parkirališta koja nisu pod naplatom koji se odnose na organizaciju parkiranja, način korištenja, održavanje, označavanje i slično, obavlja upravno tijelo nadležno za poslove prometa, sukladno važećim zakonskim i podzakonskim propisima te općim aktima Grada Osijeka.

II. JAVNA PARKIRALIŠTA S NAPLATOM

Članak 6.

Isporučitelj komunalne usluge donosi Opće uvjete isporuke komunalne usluge parkiranja (dalje u tekstu: Opći uvjeti) sukladno Zakonu o komunalnom gospodarstvu i propisima donesenim na temelju tog Zakona te u skladu s posebnim propisima, ovom Odlukom i uz prethodnu suglasnost Gradskog vijeća Grada Osijeka.

 Opći uvjeti utvrđuju uvjete pružanja i korištenja komunalne usluge parkiranja, međusobna prava i obveze isporučitelja i korisnika, način mjerenja, obračuna i plaćanja usluge te sklapanje ugovora o isporuci usluge s korisnikom na uređenim javnim površinama i u javnim garažama (u daljnjem tekstu: ugovor o korištenju), ako ovom Odlukom i Općim uvjetima nije drugačije određeno.

Opći uvjeti iz stavka 1. ovog članka objavljuju se u Službenom glasniku Grada Osijeka i na mrežnoj stranici Grada Osijeka [www.osijek.hr](http://www.osijek.hr).

Članak 7.

 Isporučitelj komunalne usluge dužan je donijeti cjenik komunalnih usluga parkiranja te za njega, kao i za svaku njegovu izmjenu ili dopunu, pribaviti prethodnu suglasnost gradonačelnika Grada Osijeka.

Članak 8.

Parkiranje na javnim parkiralištima s naplatom i javnim garažama s naplatom može biti s ograničenim ili neograničenim vremenom trajanja parkiranja.

Članak 9.

Javna se parkirališta s naplatom svrstavaju u tri parkirališne zone.

Parkirališne zone su zona 0., zona I. i zona II.

Boje oznaka zona su sljedeće: 0. zona je tamnosiva - antracit, I. zona je plava i II. zona je zelena.

Članak 10.

ZONA 0. obuhvaća:

1. Županijska ulica od Ulice hrvatske republike do Trga pape Ivana Pavla II.
2. Ulica hrvatske republike od Županijske ulice do ulaza u Vijenac Jakova Gotovca
3. Trg Lava Mirskog
4. Šetalište Petra Preradovića
5. Ulica Vjekoslava Hengla
6. Šetalište kardinala Franje Šepera 8e i 8f
7. Ulica Josipa Jurja Strossmayera od Trga Ante Starčevića do Ulice Gornjodravska obala
8. Ulica Lorenza Jägera od Ulice Ive Adamovića do Kapucinske ulice
9. Trg Ljudevita Gaja-sjever, od Ulice Stjepana Radića do Ulice Dragutina Neumana
10. Trg Ljudevita Gaja-istok i Sudski prolaz
11. Ulica Franje Mückea i Christiana Monspergera
12. Ulica Josipa Huttlera i Park kraljice Katarine Kosače od Ulice cara Hadrijana do Crkvene ulice
13. Kapucinska ulica.

ZONA I. obuhvaća:

1. Ulica Gornjodravska obala 79-91c
2. Ulica Josipa Jurja Strossmayera 30-38
3. Ulica Adolfa Waldingera od Ulice Pavla Pejačevića do Ulice Josipa Jurja Strossmayera
4. Ulica Pavla Pejačevića od Ulice Adolfa Waldingera do Trga pape Ivana Pavla II.
5. Parkiralište - Ulica Pavla Pejačevića „Zeko“
6. Parkiralište – Šamačka ulica-Zimska luka „Rupa“
7. Zadarska ulica
8. Ružina ulica od Zadarske do Županijske ulice
9. Ulica Ivana Gundulića od Dubrovačke ulice do Ulice kardinala Alojzija Stepinca
10. Ulica Ivana Gundulića 28-38
11. Ulica Adama Reisnera od Ulice svete Ane do Ulice kardinala Alojzija Stepinca
12. Đakovština i Ulica Josipa Leovića
13. Županijska ulica od kružnog toka Đakovština do Ružine ulice
14. Parkiralište-intrazonska cesta
15. Zrinjevac-zapad
16. Zrinjevac-istok
17. Ulica hrvatske republike 17b-19h; Ulica Ivana Gundulića 22-24-28; Blok centar II
18. Ulica hrvatske republike od Vijenca Jakova Gotovca do Ulice Stjepana Radića
19. Ulica hrvatske republike 41-43 (dvorište)
20. Vijenac Jakova Gotovca
21. Vijenac Paje Kolarića
22. Ulica Lorenza Jägera od Ulice hrvatske republike do Ulice Ivana Adamovića
23. Ulica Ivana Adamovića
24. Školska ulica
25. Ulica Stjepana Radića
26. Ulica Dragutina Neumana
27. Trg Ljudevita Gaja-jug
28. Tržnica, Trg Ljudevita Gaja-parkiralište ulaz s Ulice kardinala Alojzija Stepinca
29. Trg Lavoslava Ružičke-Glavni željeznički kolodvor
30. Trg Lavoslava Ružičke i Ulica Bartola Kašića do Stepinčeve ulice
31. Ulica Ive Andrića i Grgura Čevapovića
32. Ulica kardinala Alojzija Stepinca od Šetališta kardinala Franje Šepera do Ulice Bartola Kašića
33. Šetalište kardinala Franje Šepera od Ulice Vjekoslava Hengla do Ulice kardinala Alojzija Stepinca
34. Šetalište kardinala Franje Šepera 1a-1c
35. Europska avenija
36. Tvrđa-istok
37. Istarska ulica od Ulice kralja Zvonimira do Europske avenije
38. Trg bana Josipa Jelačića - sjever i istok.

ZONA II. obuhvaća:

1. Vijenac Josipa Kozarca
2. Ulica Josipa Jurja Strossmayera 112-114
3. Ulica Ante Paradžika
4. Poljski put, Vodovod d.o.o. - zapad
5. Poljski put, Vodovod d.o.o. - istok
6. Naselje Vladimira Nazora
7. Vijenac Augusta Cesarca
8. Ulica Josipa Jurja Strossmayera od Ulice Adolfa Waldingera do ulaza u Vijenac Augusta Cesarca
9. Ulica Gornjodravska obala 93-100
10. Ulica Pavla Pejačevića od Ulice svetog Roka do Ulice Adolfa Waldingera
11. Naselje Gorana Zobundžije
12. Ulica svetog Roka od Ilirske do Ružine ulice
13. Ilirska ulica
14. Ružina ulica od Ulice Antuna Kanižlića do Zadarske ulice
15. Vijenac Ljube Babića
16. Dubrovačka ulica od Ulice Pavla Pejačevića do Reisnerove ulice
17. Reisnerova ulica od Ulice svete Ane do ulaza u Vodovod d.o.o. i Krajne ulice
18. Vijenac Stanka Vraza
19. Ulica svete Ane od Ulice svetog Leopolda Bogdana Mandića do Ulice Adolfa Waldingera
20. Vijenac Ivana Mažuranića
21. Park kralja Petra Krešimira IV. - zapad
22. Ulica kralja Zvonimira
23. Ulica Franje Krežme
24. Ulica Matije Antuna Reljkovića
25. Ulica Antuna Mihanovića
26. Ulica Bartola Kašića od Ulice kardinala A. Stepinca do Ulice Dobriše Cesarića
27. Zagrebačka ulica od Reisnerove ulice do Ulice kralja Zvonimira i Park kralja Petra Krešimira IV. - istok
28. Park kneza Branimira
29. Ulica Otokara Keršovanija od Vukovarske ceste do Ulice kralja Zvonimira
30. Ulica Dobriše Cesarića od Vukovarske do Ulice kralja Zvonimira
31. Ulica Dobriše Cesarića 13a
32. Istarska ulica od Ulice kralja Zvonimira do Ulice Bartola Kašića
33. Prolaz Julija Knifera
34. Ulica kneza Trpimira 4a-4b i Ulica Bartola Kašića 2-8
35. Parkiralište Centar za posjetitelje
36. Vijenac Ivana Meštrovića
37. Vukovarska cesta 62-114c i Ulica kneza Trpimira 3-9
38. Vukovarska cesta 122-126a
39. Ulica cara Hadrijana 1-3
40. Ulica Julija Knifera
41. Kampus
42. Ulica Jovana Gojkovića
43. Vodenička ulica
44. Trg Nikole Tesle
45. Ulica Branka Radičevića
46. Crkvena ulica od Ulice Branka Radičevića do Cvjetkove ulice
47. Krstova ulica od Parka kraljice Katarine Kosače do Cvjetkove ulice
48. Cvjetkova ulica od Vukovarske ceste do Crkvene ulice
49. Ulica Ive Tijardovića
50. Ulica Zmaj Jove Jovanovića
51. Trg bana Josipa Jelačića 24a-29
52. Vijenac Murse
53. Prolaz Snježne Gospe
54. Ulica Matije Gupca 2.

Članak 11.

Za parkiranje na javnim parkiralištima s naplatom i javnim garažama s naplatom plaća se naknada određena cjenikom iz članka 7. ove Odluke u vremenskom razdoblju:

* radnim danom od 07:00 do 21:00 i subotom od 07:00 do 15:00 sati.

Vrijeme trajanja parkiranja u zoni 0. ograničeno je na tri sata.

Naknada za parkiranje na javnim parkiralištima s naplatom i u javnim garažama s naplatom ne plaća se za parkiranje do 15 minuta.

Članak 12.

Isporučitelj komunalne usluge dužan je parkirališta iz sustava naplate obilježiti propisanom prometnom signalizacijom, oznakama iz kojih je vidljivo u kojoj se zoni parkiralište nalazi odnosno bojom zone, istaknuti cijenu parkiranja, vrijeme naplate i vrijeme ograničenog trajanja parkiranja ako je parkiranje vremenski ograničeno.

Parkirališna mjesta u sustavu naplate mogu se označiti horizontalnim oznakama bijele, žute, ali i drugih boja.

III. UVJETI KORIŠTENJA PARKIRALIŠTA

Članak 13.

Parkiranjem vozila u trajanju dužem od 15 minuta na jednom javnom parkiralištu s naplatom i u javnoj garaži s naplatom, smatra se da korisnik sklapa s isporučiteljem komunalne usluge Ugovor o korištenju jednog parkirališnog mjesta u trajanju od 24 sata, prihvaćajući uvjete propisane ovom Odlukom i Općim uvjetima.

Ugovorom o korištenju parkirališnog mjesta nije obuhvaćeno čuvanje vozila, odgovornost za nestanak, uništenje ili oštećenje vozila, osim ako zakonom nije drugačije propisano.

 Članak 14.

 Za korištenje javnih parkirališta s naplatom i javnih garaža s naplatom korisnik mora imati valjanu parkirališnu kartu.

Vrste parkirališnih karata i način njihova korištenja određuju se Općim uvjetima.

**Povlaštena parkirališna karta**

Članak 15.

Na javnim parkiralištima s naplatom i u javnim garažama s naplatom, mogu se po povlaštenim uvjetima parkirati vozila s povlaštenom parkirališnom kartom, sukladno Općim uvjetima i ovoj Odluci.

Cijene povlaštenih parkirališnih karata iz stavka 1. ovoga članka određuje isporučitelj komunalne usluge cjenikom iz članka 7. ove Odluke.

IV. REZERVACIJA PARKIRALIŠNIH MJESTA

Članak 16.

 Na javnim parkiralištima može se na temelju pisanog zahtjeva korisnika dati na uporabu rezervirano parkirališno mjesto.

Rezervirana parkirališna mjesta mogu se odobriti sljedećim korisnicima:

1. državnim tijelima
2. Gradu Osijeku i Osječko-baranjskoj županiji
3. diplomatsko-konzularnim predstavništvima.

Korisnicima iz stavka 2. ovoga članka može se dodijeliti najviše 5 parkirališnih mjesta.

Korisnicima iz stavka 2. ovog članka rezervirano parkirališno mjesto dodjeljuje se u blizini sjedišta ili prostora u kojem se obavljaju poslovi iz djelokruga tijela, diplomatsko-konzularnih predstavništava, odnosno na najbližem dostupnom javnom parkirališnom mjestu.

Rezervirano parkirališno mjesto dodjeljuje se najduže na rok do 4 godine.

Rezervirano parkirališno mjesto ne može se dodijeliti na rok kraći od 3 mjeseca.

Za svaku valjanu dodjelu rezerviranih parkirališnih mjesta korisnicima iz stavka 2. ovog članka, gradonačelnik donosi Rješenje i potom se sklapa Ugovor o zakupu parkirališta.

Članak 17.

Korisnici rezerviranih parkirališnih mjesta iz članka 16. stavka 2. plaćaju naknadu za korištenje.

Visina mjesečne naknade za rezervirano parkirališno mjesto u 0. zoni iznosi 500,00 eura, u I. zoni 400,00 eura, a u II. zoni iznosi 300,00 eura.

Naknada za rezervirana parkirališna mjesta uplaćuje se u proračun Grada Osijeka.

Članak 18.

Grad Osijek nije odgovoran korisnicima iz članka 16. stavka 2. za moguća neovlaštena parkiranja drugih vozila na rezerviranim parkirališnim mjestima.

Članak 19.

Rezervirana parkirališna mjesta moraju se posebno označiti, a mogu se i fizički osigurati i to prema uvjetima koje utvrdi upravno tijelo nadležno za poslove prometa.

Zabranjeno je neovlašteno zaustavljanje i parkiranje na rezerviranim parkirališnim mjestima.

U slučaju neovlaštenog parkiranja, korisnik ima pravo pozvati službu za premještanje vozila, o trošku vlasnika vozila.

Članak 20.

Ako se prije isteka roka na koji je dodijeljeno rezervirano parkirališno mjesto promijene prometno-tehnički uvjeti lokacije ono će se ukinuti rješenjem zbog interesa Grada Osijeka odnosno sanacije ili izvođenja radova i istodobno će se dodijeliti zamjensko, ako postoje uvjeti za to.

Zamjensko rezervirano parkirališno mjesto dodjeljuje se najduže na rok koji je bio određen za izvorno.

 Ako se zamjensko rezervirano parkirališno mjesto ne može dodijeliti ili korisnik nije suglasan s predloženom lokacijom, vratit će mu se dio plaćenog iznosa naknade, ovisno o vremenu korištenja rezerviranog parkirališnog mjesta.

Članak 21.

Gradsko upravno tijelo nadležno za promet odredit će lokacije parkirališta za kratkotrajno zadržavanje vozila.

Na svakoj lokaciji može biti najviše 5 parkirališnih mjesta za svrhu iz stavka 1. ovog članka.

Parkirališna mjesta iz stavka 1. ovog članka izuzeta su iz sustava naplate.

Na parkiralištima za kratkotrajno zadržavanje vozila dozvoljeno je zadržavanje do 15 minuta.

Parkirališna mjesta iz stavka 1. ovog članka, bit će posebno označena horizontalnom i vertikalnom prometnom signalizacijom.

V. NADZOR

Članak 22.

 Nadzor parkiranja vozila na naplatnim javnim parkirališnim površinama i u javnim garažama te sve povezane tehničko–organizacijske poslove, obavlja ovlaštena osoba, isporučitelj komunalne usluge.

VI. PRIJELAZNE I ZAVRŠNE ODREDBE

Članak 23.

Korisnicima rezerviranoga parkirališnog mjesta koji su pravo korištenja ostvarili do stupanja na snagu ove Odluke, prestaju vrijediti rješenja o odobravanju rezervacije parkirališnih mjesta 90 dana od dana stupanja na snagu ove Odluke.

 Ugovori o zakupu parkirališnih mjesta sklopljeni prije stupanja na snagu ove Odluke, otkazat će se u roku 90 dana od dana stupanja na snagu ove Odluke.

Članak 24.

 Danom stupanja na snagu ove Odluke prestaje važiti Pravilnik o održavanju, načinu i uvjetima korištenja javnih parkirališta (Službeni glasnik Grada Osijeka br. 13/23).

Članak 25.

Ova Odluka stupa na snagu osmog dana od dana objave u Službenom glasniku Grada Osijeka.

KLASA: 363-02/25-02/5

URBROJ: 2158-1-05/05-25-

Osijek, srpnja 2025.

 PREDSJEDNIK

 GRADSKOG VIJEĆA

prof. dr. sc. Tihomir Florijančić

Izvod iz Zakona o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/24 i 145/24



Izvod iz Zakona o komunalnom gospodarstvu („Narodne novine“ broj 68/18, 110/18, 32/20 i 145/24

